Държавен вестник, бр. 38, 2011 г., стр. 83

БРОЙ  38	
Д Ъ Р Ж А В Е Н  В Е С Т Н И К 	
СТР.  83  
бр. 39 от 2007 г. и бр. 58 от 2008 г.)“ се заменят 
с „Устройствения правилник на регионалните 
здравни инспекции (ДВ, бр. 6 от 2011 г.)“.
§ 21. В приложение № 1 частта „Гръб на 
служебните карти на държавни здравни ин­
спектори“ се изменя така:
„Гръб на служебните карти на държавни 
здравни инспектори
ИЗВЛЕЧЕНИЕ ОТ ЗАКОНА ЗА ЗДРАВЕТО
Чл. 19. (2) При провеждането на държавния 
здравен контрол държавните здравни инспек­
тори имат право:
1. на свободен достъп до обектите, продукти­
те, стоките, дейностите и лицата, подлежащи 
на контрол;
2. да изискват сведения и документи и да 
получават копия от тях на хартиен и/или елек­
тронен носител;
3. да вземат проби и образци за лабораторни 
анализи в количества, необходими за извършване 
на изследвания;
4. да разпореждат извършване на прегледи 
и изследвания за оценка на здравословното 
състояние на лицата по чл. 34, ал. 3;
5. да предписват отстраняване от работа на 
лица, които са болни или заразоносители и 
представляват опасност за здравето на околните;
6. да предписват провеждане на задължи­
телни хигиенни и противоепидемични мерки, 
като определят срокове за тяхното изпълнение;
7. да спират експлоатацията на обекти с об­
ществено предназначение, на части от тях или 
на съответната дейност в случаите по чл. 38, 
ал. 3, като уведомят незабавно директора на 
регионалната здравна инспекция;
8. да спират реализацията на продукти и 
стоки със значение за здравето на човека в 
случаите по чл. 39, ал. 1, т. 1;
9. да поставят удостоверителни знаци в слу­
чаите по чл. 38 и 39;
10. да съставят актове за установяване на 
административни нарушения;
11. да предлагат на органите на Дирекцията 
за национален строителен контрол при въвеж­
дане в експлоатация на строежите в Република 
България решение за отказ за приемане на 
обекти с обществено предназначение, когато 
установят съществени нарушения на нормите 
и изискванията, определени с нормативен акт;
12. да издават хигиенни заключения за съот­
ветствието на обектите с обществено предназна­
чение, на продуктите, стоките и дейностите със 
значение за здравето на човека и на максимално 
допустимите нива на факторите на жизнената 
среда със здравните изисквания;
13. да правят предложения за принудителни 
административни мерки, предвидени в закон.
Чл. 48. Органите на Министерството на въ­
трешните работи, другите държавни и общински 
органи и ръководителите на ведомствата, орга­
низациите, физическите и юридическите лица 
са длъжни да оказват необходимата помощ и 
съдействие на държавните здравни инспектори 
при упражняване на правомощията им.
“
§ 22. Навсякъде в текста думите „реги­
онална инспекция за опазване и контрол 
на общественото здраве“, „регионалната 
инспекция за опазване и контрол на общест­
веното здраве“, „регионалните инспекции за 
опазване и контрол на общественото здраве“ 
и „РИОКОЗ“ се заменят съответно с „реги­
онална здравна инспекция“, „регионалната 
здравна инспекция“, „регионалните здравни 
инспекции“ и „РЗИ“.
§ 23. Навсякъде в текста думите „регламен­
ти на ЕО“ се заменят с „регламенти на ЕС“.
Заключителни разпоредби
§ 24. В Наредба № 9 от 2005 г. за усло­
вията и реда за създаване и поддържане на 
публичен регистър на обектите с обществено 
предназначение, контролирани от регионал­
ните здравни инспекции (обн., ДВ, бр. 28 от 
2005 г.; изм., бр. 50 от 2006 г., бр. 61 от 2008 г., 
бр. 14 от 2011 г.) в приложение № 1 ред с код 
27 се заличава.
§ 25. Наредба № 7 от 1992 г. за хигиенните 
изисквания за здравна защита на селищната 
среда (ДВ, бр. 46 от 1992 г.) се отменя.
§ 26. Наредбата влиза в сила от деня на 
обнародването є в „Държавен вестник“.
Министър: Ст. Константинов
5741
МИНИСТЕРСТВО 
НА ЗЕМЕДЕЛИЕТО И ХРАНИТЕ
Наредба за изменение и допълнение на 
Наредба № 22 от 2004 г. за правилата за 
производство и предлагане на пазара на 
чистопороден и хибриден разплоден материал 
при птици и реда за водене на регистър (ДВ, 
бр. 49 от 2004 г.)
§ 1. В чл. 1 се правят следните изменения 
и допълнения:
1. Точка 3 се изменя така:
„3. правилата за предлагане на пазара на 
яйца за люпене и пилета с оглед прилагане на:
а) Регламент (ЕО) № 1234/2007 на Съвета 
от 22 октомври 2007 г. за установяване на 
обща организация на селскостопанските 
пазари и относно специфични разпоредби 
за някои земеделски продукти („Общ ре­
гламент за ООП“) (обн., ОВ, бр. L 299 от 
16.11.2007 г.);
б) Регламент (ЕО) № 617/2008 на Коми­
сията от 27 юни 2008 г. за определяне на 
подробни правила за прилагане на Регламент 
(ЕО) № 1234/2007 на Съвета по отношение на 
стандартите за търговия с яйца за люпене и 
пилета от домашни птици, отглеждани в пти­
цеферми (обн., ОВ, бр. L 168/5 от 26.06.2008 г.);